อยากขอปรึกสาตอนนี้มีตุ้มเล็กๆเต็มตัวมันเกิดมาจากอะไรค่ะก่อนน่าจะมีตุ้มเล็กๆมีไข้สูงมากติกกันมา4วันควรจะทำไงค่ะ
สวัสดีค่ะ ตุ่มเล็กๆตามตัวและมีไข้ร่วมด้วยดังกล่าวมานั้น อาจจะเกิดจาก การมีไข้ออกผื่นจากเชื้อไวรัสที่ไม่จำเพาะเจาะจง ไข้เลือดออก มักเป็นผื่นเหมือนจุดเลือดออกใต้ชั้นผิวหนัง เป็นผื่นเรียบ ไม่คัน โรคอีสุกอีใสมักเป็นผื่นแบบตุ่มน้ำใสขึ้นทั่วตัว หัดกุหลาบ หรือ ส่าไข้ แต่จะพบในเด็กเล็กโรคหัด อาการคือมีไข้ ตาแดง น้ำมูกไหล ไอแห้ง เจ็บคอ หลังจากนั้น 3-4 วันจึงพบผื่นขึ้นได้ แต่หากเคยรับวัคซีนมาแล้ว โอกาสเกิดน้อย หรือเป็นผื่นแพ้ยา เป็นต้นเบื้องต้นใช้น้ำเปล่าสะอาดล้างภายนอกเท่านั้น ไม่ไปแกะเกาบริเวณที่เป็น กินยาแก้คันได้หากคันมากร่วมด้วย และหลีกเลี่ยงอากาศที่ร้อนจัดหรืออับชื้น กินยาลดไข้ทุก 4-6 ชั่วโมงควรไปพบแพทย์หากมีอาการเป็นมากขึ้น ไม่ทุเลาลง มีไข้สูงเกิน 37.5 องศา ร่วมกับผื่นลุกลามเป็นบริเวณกว้าง มีเลือดหรือหนองไหลจากตุ่มร่วมด้วย